open-index/open-wikipedia-markdown huggingface dataset:
Littiratura

La **littiratura** veni viduta supratuttu comu un gruppu di testi. Li vari nazzioni ponnu aviri diversi littiraturi, comu scoli filusòfichi o pirìudi stòrici. La Bibbia, l'Iliadi e l'Odissia e la Scola Siciliana cuincìdinu cu sta difinizzioni di tipi di littiratura. 

Cchiù ginirarmenti, na littiratura custituisci na ricolta di storî, puemi e cùntura chi pàrranu di certi argumenti. Nta stu casu, li storî, puemi o cùntura ponnu aviri o nun aviri attribbuti nazziunalìstichi. 

* Littiratura Siciliana
* Littiratura Taliana

## Pi sapìrinni cchiossai

:Storia dâ littiratura
:Crìtica littiraria
:Puisìa
:Tiatru

Catigurìa:Littiratura
Catigurìa:Puisìa
Wikipedia

**Wikipedia** (**Vichipidia**, scrivennu â siciliana) è na nciclupidìa lìbbira, scrivuta nni tanti lingui ca funziona senza scopu di vadagnu.

## Storia
Fu criata nnô jinnaru dû 2001 'n lingua ngrisa, doppu ê cuntatti ntra Larry Sanger e Ben Kovitz, ma macari grazzi a l'opra di Jimmy Wales, ca mittìu a dispusizziuni i server nicissari pî spirimenti. 

Wikipedia usa software lìbbiru, zoè pinzatu ncapu ê riflissiuna di Richard Stallman, funnaturi dâ Free Software Foundation, u quali fu prubbabbirmenti u primu a tiurizzari u bisognu d'aviri macari na nciclupidìa cumplitamenti lìbbira.

## Storia di scn.wiki
Scn.wiki nascìu nnâ secunna mitati dû uttùviru 2004 chî nizziatura dû forum a linguasiciliana.org. 

scn.wiki veni uspitata supra u stissu server di l'autri Wikipedi.

A **virsiuni siciliana di Wikipedia** ca stai liggennu accamora è suprannuminata scn.wiki.

## Unn'è Wikipedia?
I server di Wikipedia sunnu bastanti nichi: na dicina di computer (du' database e quarchi server web), ca s'attròvanu nna na stanza ca òspita i server di Bomis.com.
U pruggettu veni finanziatu principalmenti di na pirsuna, cchiù li dunazziuna vuluntari, avìa esattamenti nû travagghiaturi pû primu annu e doppu nuḍḍu cchiù, e li server sunnu manijati di na pirsuna *part-time*, puru chista  a tìtulu di vuluntariatu.

## Comu si prununza Wikipedia
Nun asisti na prununza ufficiali, ma quarchi pussibbilitati sunnu:

* *uichipìdia*
* *uichipidìa*
* *uichipèdia*

Cirtamenti, usamu «nciclupidìa» ntâ Wikipedia siciliana.

## Noti


## Talìa puru
* scn.wiki

Catigurìa:Wikipedia
Catigurìa:Pruggetti Wikimedia
Tiatru

Lu **Tiatru** è na forma di rapprisintazzioni artìstica. 
## L'urìggini
L'orìggini dû tiatru, ntâ forma comu lu canuscemu nuatri è greca. Li greci antichi sprummintaru sta forma d'arti e custrueru tiatri di petra all'apertu chi sussistunu ancora òi. Tra li granni autura di tiatru anticu Eschilu, Sofocli e Eurìpidi sunnu cusnidirati li cchiù granni criatura di traggèdi.

## [[Tiatru sicilianu|Tiatru Sicilianu]]

Autura:
* Luigi Capuana
* Ninu Martogliu 
* Luigi Pirandellu.
Attura
* Turi Ferru

## Viditi puru:
* Eduardu de Filippu
* Tiatru nô

Catigurìa:Tiatru
Tiatru sicilianu

Lu **tiatru sicilianu**, comu li tiatri di àutri littiraturi, è arti, cultura, e manifestazioni di modi di viviri e di diri; è scola pi cu' s'affaccia a la maturazioni di la propria furmazioni. 

### Storia di lu tiatru sicilianu

Già ntô 1300 lu chiù curaggiusu di l'artisti mpruvvisati, tirannu un filu tra du pali e facennucci scurriri un linzolu, si nvintava lu primu tiatru mbulanti sicilianu. Stu attrivitu artista, utilizzannu la genti di li tanti quarteri comu atturi e mmitaturi d'iddi stissi, dava vita a smaccusi spittaculi e a forti dinunci, tintannu di daru vuci a ddi minuranzi ca vinianu murtificati di li putenti e di li guverni.

Pi tantu tempu li mpruvvisati atturi foru difiniti i *Nesci e parra*, overu li artisti dilittanti ca vinianu scritturati nta li pubblichi chiazzi pi tanticchia di dinaru di parti un altrittantu mpruvvisatu mprisariu e misi supira a lu palcuscenicu a ricitari, spinciuti ccu forza e ccu stu chiaru avvirtimentu: *Nesci e parra... si voi manciari!!*

Non c'erinu cupioni di leggiri o di mparari a mimòria, la ricitazzioni era, comu dissi già, mpruvvisata, nvintata nta ddu mumentu, overu cugghiuta di la fantasia di lu nascenti artista, di zoccu la so arma avìa finu a ddu puntu riggistratu di l'eventi vissuti, e avìa a funziunari. Difatti, siddu li svinturati atturi nun arriniscianu a fari ridiri lu pubblicu, sàutavinu lu manciari e, di sècutu, cci lu facianu sàutari puri a li loru figghi. 

Li facchini, suprannuminati "Vastasi" , sia nta li chiazzi ca nni li casuddi, o puru anchi dintra li poviri casi di la genti di Palermu e di Catania, dibuttavinu ccu li so' "vastasati", ca erinu beddi e ronichi farsi purtatrici di surriri e filicità a tanta genti. 

Di st'attrivitu esempiu, nasceru poi puru li "pupari" siciliani e la miravigghiusa *Opira d*i pupi'' ca rapprisintava, nni un virnaculu sicilianu pueticu, la storia di l'epopea midiuvali di li paladini di Francia. 

Fu di stu curaggiu e di la capacità populana di sfruttari la fantasia ca nasciu lu veru tiatru sicilianu, un veru trisoru sia pi li citadini simplici ca puru pi llustri siciliani, comu lu foru Raja e Pitrè; o atturi comu Giovanni Grasso, Rosina Anselmi, Angelo Musco, Turi Ferro, Tuccio Musumeci, Pippo Pattavina, Leu Gullotta.

La formula di lu tiatru sicilianu di lu passatu nun era cumplicata: puvirtà+risu=arti! È di sta simplici addizzioni ca jiunci finu a nuàtri, ccu tutta lu so carrricu di umurismu, lu tiatru sicilianu: cunsiguenza di na rialtà sincera e non fàusa, comu spissu è chidda di lu tiatru naziunali d'oggi.

Nsèmmula a la puisia (figghia puri idda di la stissa radici culturali), lu tiatru sicilianu accuminciò a carattirizzarisi lentamenti, ma poi addivintau comu la naca di tutti li culturi, facennu nasciri auturi di talentu comu Nino Martoglio, Vitalianu Brancati, Federicu De Roberto, Pippu Fava e di lu geniu di Luigi Pirandellu.

## Talìa puru

Catigurìa:Tiatru sicilianu
Storia

La **storia** è lu studiu dû passatu. Pi capiri chi havi successu ntô passatu, li stòrici stùdianu li libbra, li jurnali, li littri, la munita antica, li pitturi, e àutri ducumenti e uggetti antichi. L'archivî, libbrarî e musei ritèninu sti tipi d'uggetti ca li stòrici ponnu esaminàricci e studiàricci. 

Ccasutta putiti attruvari l'èbbichi principali dâ storia umana.

## Preistoria

## Storia Antica

* Babbilunisa
* L'Eggittu dî Farauna

## La Grecia antica

## Roma

La storia di Roma antica si cumponi di tri pirìudi principali:
* Li setti Reghi di Roma
* La ripùbbrica
* Lu mpiru

## Lu Mediuevu
Lu Mediuevu è lu peridu stòricu chi va dâ fini di lu mpiru rumanu nzinu â scuperta dâ Mèrica. Idealmenti perciò va dû 476 ô 1492.

## Lu [[Rinascimentu]]

## La [[Rivoluzzioni francisi|Rivuluzzioni francisa]]

## La [[Rivoluzzioni ndustriali|Rivuluzzioni nnustriali]]

## Li guerri munniali
* La Prima guerra munniali
* La Secùnna guerra munniali

## Lu pirìudu muternu

* La guerra fridda
* La rivuluzzioni ticnològgica

Catigurìa:Storia
Catigurìa:850 palori siciliani di basi
Aggittivi

Ntâ grammàtica cû tèrmini **aggittivu** si ntenni ddi palori chi si agghiùncinu ô sustantivu pi dàri na qualitati o nu attribbutu. P'asempiu: La casa *bedda*. Lu muru *àutu*.

## Aggittivi Pusissivi

L'aggittivi pusissivi sunnu:
* Singulari:
*: miu; mia 
*: tou; tua
*: sou; sua
* Plurali:
*: nostru 
*: vostru 
*: soi 

St'aggittivi, a lu singulari si cuntràinu a mè, tò, sò.

St'aggittivi sunnu puru usati cu na pripusizzioni sìmprici o cumposta:
:Iddu jòca cu la tò palla (o câ tò palla).

## Aggittivi dimustrativi
* stu, sta, sti
* ssu, ssa, ssi
* ddu, dda, ddi

## Aggittivi Quantitativi
L'aggittivi quantitativi ndìcanu quantitati:

* quantu, picca, troppu, tantu, abbastanti, assai

## Diminutivu, Maggiurativu e Piggiurativu

Ntô Sicilianu ci sunnu certi modi di altirari la qualità o la quantità di un nomu o di n'aggittivu.

### Lu diminutìvu
Pi spicificari quantitati o qualitati, fari quarcunu o quarchi cosa cchiù nichi o p'ammustrari affizzioni (vizziggiativu). Pi fari lu diminutivu si agghiùncinu li suffissi: iddu, eddu, uddu, teddu, ceddu, uzzu, a lu nomu o a ll'aggittivu: 

:Sèggia, siggitèdda
:Màsculu, masculìddu
:Pezzu, pizzùddu
:piru, pirìddu 
:Soru, surùzza.

### Lu maggiuratìvu
Pi spicificari puru quantitati o qualitati, nta stu casu aumentu di lu suggettu. Pi fari lu maggiurativu s'agghiunci lu suffissu **uni** a lu singulari e **una** a lu plurali di lu nomu o di l'aggittivu

:Casa, casuni    
:Manu, manuni   

### Lu piggiuratìvu

Pi significari bruttizza. Pi fari lu piggiurativu s'agghiunci lu suffissu **azzu** (mascul.) o **azza** (fimmin.) a lu nomu o all'aggittivu, e tutti dui geniri finiscinu cu la **i** a lu plurali:  

:Casa, casàzza 
:aceddu, aciddazzu  

### Cumparativu e Assulutu

Lu cumparativu n Sicilianu si fa pi dui maneri: 
* paragùni di qualitati, agghiuncennu n'avverbi: 
*: comu, tantu e quàntu  
* paragùni di quantitati, agghiuncennu l'avverbi:
*: cchiù, menu.  

Certi cumparativi, fatti cu mègghiu o pèggiu, nun pìgghianu l'avverbu **cchiù**.

### Lu supirlatìvu rilativu
Si forma agghiuncennu l'artìculu ditirminativu **lu, la, li**, a l'avverbu:

:Li cchiù nichi 
:Lu cchiù forti. 

### Lu supirlatìvu assulùtu
Si forma agghiuncennu lu suffissu **ìssimu**, **ìssima**, pi lu singulari e **ìssimi** pi lu plurali. Si pò puru furmari cu l'avverbi: assai e veru o lu suffissu: uni:

:Binìssimu, Carìssimu, Assài lentu, Veru duci, Riccùni''' 

N'autra forma di supirlatìvu assulùtu s'accucchia radduppiannu l'aggittivu (duci duci, riccu riccu) o l'avverbiu (forti forti, pianu pianu).

Catigurìa:Lingua siciliana
Catigurìa:850 palori siciliani di basi
Prunoma Dimustrativi

Comu l'aggittivi dimustrativi, li **prunoma dimustrativi** n sicilianu sunnu:

*chistu (o chistu ccà)
*chista (o chista ccà)
*chisti (o chisti ccà)
*chissu
*chissa
*chissi
*chiddu (o chiddu ddà)
*chidda (o chidda ddà)
*chiddi (o chiddi ddà)

## Asempi

:Stu vistitu è megghiu di chiddu (o di chiddu ddà).
:Ddù tàulu è cchiù granni di chistu (o di chistu ccà).
:Quali màchina pigghiamu? Chista ccà o chidda ddà?

## Viditi puru:

*

Catigurìa:Lingua siciliana
Prunoma

### Prunoma Pirsunali

Li prunoma pirsunali sunnu:
         
singulari          

**Io/Jù, mi; tu, ti; iddu**  

Plurali  

**Nui, nuiàtri/nuàutri/nuáttri, nni; Vui, vuiàtri/vuàutri/vuáttri, vi; iddi**                        

Sti prunoma si ponnu usari puru cu na pripusizzioni:

**Di mia, a tia, nni iddu, a idda, di nuiàtri, nni vui, a vuiàtri,di vuiatri, di iddi, a iddi, cu iddi**

### Aggittivi e prunoma pussissivi
              
:Singulari |     Plurali

:**Lu miu, mè |   Lu nostru, nostru/a/i**             
:**Lu tò,  tò |   Lu vostru, vostru/a/i**             
:**Lu sò,  sò |   Lu sò,  sò**            
                  
L'aggittivu pussissivu veni sempri prima di lu nomu a cui si rifirisci, lu prunomu pussissivu pò stari sulu:

**Iu mànciu lu mè pani e tu lu tò.**

### Prunoma Rilativi

Li prunoma rilativi si ponnu rifiriri a na pirsuna, a n'armalu o a na cosa:

**Chi, Ca, Cui, Cu', Quali**                      

**L'omu ca/chi travagghia**             

**Cui** è sempri usatu cu la pripusizzioni:

**Chista è la casa di cui ti parrai**             

Nta certi modi di diri siciliani, cui si usa senza la pripusizioni:

**Cui cu cani si curca che pulici si leva.**  

**Quàli** è sempri pricidutu di l'artìculu diterminativu:

**Ncuntrài la soru di Rusulìa cu la quàli jú jeva a scola.**                                     

### Prunoma Ndifiniti

**Nuddu, certuni, certi, quali, qualunchi, ognunu ecc.**                                                                                     

### Prunoma Ntirrugativi

**chi? Comu? quantu? quali? cui?**

### [[Prunoma Dimustrativi]]:

            Masculinu             Fimmininu

         **Chistu                chista**          
         **Chissu                chissa**          
         **Chiddu                chidda**

## Talìa puru
* 

Catigurìa:Lingua siciliana
Rausa

**Rausa** è na cità dâ Sicilia e capuluocu di l'omonima pruvincia. Lu paisi havi 71.765 abbitanti e si trova a 500 metri supra lu liveddu dû mari ô cori dî munti Ibblèi. Ricustruita cumpritamenti doppu lu tirrimotu dû 11 di jinnaru 1693 , oggi è na cità muderna cûn quartieri baroccu, Ibla, ricanusciutu di l'UNESCO patrimoniu mundiali di l'umanità.

Rausanu celibbri fu Gian Battista Odierna, scienziatu e architettu.
Attuarmenti lu sindacu eni Fidiricu Piccittu.

## Giamillaggi
* **[[Little Rock]]** - Stati Uniti di Mèrica
* **[[Milanu]]** - Talia
* **[[Rădăuţi]]** - Rumanìa
* **[[Mosta]]** - Malta
* **[[Asunción]]** - Paraguay
* **[[Rausa (Croazzia)|Rausa]]** - Croazzia

## Artìculi currilati

* Parrata rausana
* Turciniuna (piattu tìpicu rausanu)

Catigurìa:Cumuni dâ pruvincia di Rausa
Spaccafurnu

**Spaccafurnu** è na cità di 16.000 abbitanti a 30 chilòmitri di Rausa e 50 di Sarausa, canusciuta puru cu lu nomu italianu **Ìspica**. L'abbitanti si chiàmunu *spaccafurnàri*.

Si trova a 170 metri supra lu liveddu dû mari e lu tirritoriu, quasi tuttu campagni, cumprenni Santa Maria dû Fucaddu cû 10 chilòmitri di spiaggia, la Marza, li pantana di Longarini e l'isula dî Puorri.

## Econumìa
L'econumìa di Spaccafurnu si basa principarmenti supra l'agricultura. Li campagni prudùciunu pummaroru, caroti, carciofuli. Sti tri prudotti sunnu espurtati ntî tutta l'Italia e all'estiru. Si pruduciunu macari ulivi, racina, mennuli, granu, mais.

Lu turismu, attività chi havi granni putinzialità si limita a na riti di agriturismu criata ntî l'urtimi anni, e chi valurizzanu nu tipu di visitaturi ntirissatu â natura e all'architittura. Lu turismu balniari si limita essenziarmenti ê visitatura forasteri di uriggini spaccafurnara. Quarchi stabbilimentu privatu, chi gistisci circa 5% dâ lunchizza dî spiaggi, assicuranu puru na parti di turimu balniari di tipu classicu.

## Storia
Lu tirritoriu di Ìspica è abbitatu di l'èbbica dû bronzu. Li grutti scavati ntâ timpa sunnu na tistimunianza eloquenti di st'èbbica. Una di sti grutti è canusciuta comu la grutta di S.Ilariuni, unni, secunnu la liggenna, lu santu vissi in eremitaggiu versu lu 330. 

Lu primu documentu scrittu unni la cità è muntuvata è na *bolla* dû 1093 dû papa Urbanu II, unni sunnu fissati li cunfini dî diòcesi, e la cità di *Isbacha* è assignata a diòcesi di Sarausa: la vicina cità di Notu avìa statu libbirata dû duminiu mussulmanu sulu dû anni prima.

Ntê sèculi chi sigueru, la cità è muntuvata cu li noma di *Ispicae fundus*, e poi di *Spaccaforno* (in italianu). Ntô 1935, la cità cancia lu nomu ufficiali di Spaccaforno a Ìspica.

Quarchi annu doppu, lu 10 di giugnettu 1943 duranti la secunna guerra munniali, Spaccafurnu e Pachinu foru lu tiatru di nu sbarcu alliatu, chi libbirau la zona di l'occupazzioni tudisca. Fu chistu unu di l'episodî ditirminanti di l'avanzata alliata pi la libbirazzioni italiana.

## Architittura
Li monumenti principali di caràttiri non riliggiusu sunnu lu palazzu Brunu, chi è sedi dû cumuni; lu parcu archeològgicu dâ Forza, li grutti di S. Marcu, d'èbbica paleocristiana.

Li monumenti principali di caràttiri riliggiusu sunnu li chiesî di S. Marìa cu la chiazza semicirculari, òpira di l'architettu Vincenzu Sinatra, dâ Nunziata, la Matrici, lu cunventu e la chiesia dû Càrmunu, e lu cunventu e la chiesia di Gghièsu e riflèttunu tutti lu stili baroccu chi fu aduttatu doppu lu tirrimotu dû 1693 .

L'architittura dî casi e dî palazzi di l'inizziu dû vintèsimu sèculu è nu bonu esempiu di Liberty.

## Nasceru a Spaccafurnu

* Maria Crucifissa Curciu, biata dâ Chiesa Cattòlica Rumana.
* Salvu Mònica, pitturi e scurturi.

## Tradizzioni

* 19 marzu, Festa 'rî San Giuseppi: *Sagra 'rô Pani*.
* 24 di austu, San Vartulumeu, Fisteggiamenti.

## Talìa puru
*Cava r'Ispica

## Pi sapìrinni cchiossai
*Situ ufficiali di Spaccafurnu
*Arciconfratèrnita dâ Nunziata
*Confratèrnita di Santa Maria Maggiore
*Catacummi San Marcu (situ COPAI)

Catigurìa:Cumuni dâ pruvincia di Rausa
Lista dî Listi

** *

= Lista di: =

* L'[[Lista di l'acedda cumuni|accedda]]

* L'[[Album di vari artisti]] ([[musica|mùsica]])

* *'L**'

* Li cchiù granni [[artisti cèlibbri di pop rock]]

* Li [[cantanti lirichi|cantanti lìrichi]] (fìmmini)

* Li [[cantanti lirici|cantanti lìrici]] (òmini)

* Li [[cità granni dû munnu|citati granni dû munnu]]

* Li particulari dû [[Particulari dû corpu umanu|corpu umanu]]

* Li [[Lista dî cumuna siciliani|cumuna siciliani]]

* Li [[Cuntìi di Nglaterra|Cuntìi di Ngraterra]]

* **Li cuntinenti**

* [[FIFA 100]]

* Li [[Lista dî gènira Asteraceae|Gènira Asteraceae]]

* [[Gruppi musicali]]

* **Li mammìfiri**

* Li [[Lista di mammìfiri cumuni|mammìfiri cumuni]]

* Li [[munarchi di Sicilia]]

* **Li prisidenti dâ Mèrica** 

* Li [[puliticanti]]

* **Li riggiuni d'Italia**

* **Li scrittura e ntillitualli cèlibbri**

* **Li sèculi a.C.**

* **Li sèculi d.C.**

* Li [[Lista di sport|sport]]

* **Li stati di l'Australia**

* **Li stati dâ Mèrica'''

* Li stati di l'Europa

* Li Stati di l'URSS antiriuri

* Li Tirrimoti cchiù granni dû munnu

* Li traduzzioni dâ simana

Catigurìa:Listi
Corea dû Sud

La **Corea dû Sud** è nu statu di l'Asia orientali, di circa 48 miliuna d'abbitanti. Lu nomu veni dû fattu ca lu tirritoriu occupa la mità di sutta dâ pinisula Curiana. Seoul è la capitali.

La **Corea** vinni divisa ntra la **Corea dû Sud** (capitalista) e la **[[Corea dû Nord]]** (communista) quannu finiu la sicunna guerra munniali ntô 1945. Sta divisioni addivintau cchiù difinitiva doppu la Guerra Coreana chi finiu ntô 1953. 

## Storia
La prima nazzioni Coreana si chiamava lu regnu di**Go-Joseon** (criatu ntô 2333 a.c.}. Lu re **Chi Wu** di **Bai-dal** vinni chiamatu lu "Diavulu Russu" dî soi nimici picchì purtava armatura russa ncampu di battaglia. Puru oggi lu nomu "Diavulu Russu" veni ammintuatu nnâ cultura di *pop* coreana. Cu tempu, Go-Joseon (" Terra d'Arbarìa") lu cchiù putenti di sti primi stati vinni stabbilutu, s'arrestava n'aspettu assai mpurtanti ntê viti dî coreani fin'oggi. 

Doppu tanti guerri chî cinisi, ntô postu di Go-Joseon, si jisavanu novi stati. Di chissi, tri sunnu li cchiù mpurtanti, li **[[Tri Regni di Corea|Tri Regni]]**; Silla (o *Scilla*) ntô sud-ovest; e Baekje ntô sud-est. La fidirazzioni di Gaya vinni cunquistata di Silla ntô 562.

Catigurìa:Corea
Catigurìa:Asia livanti
Verbu Ausiliari

Lu verbu ausiliari è unu:

**Aviri** 

È chiamatu verbu ausiliari picchì aiuta lu verbu principali:

**Haiu manciatu** 

Ntô Sicilianu, sti sprissioni fatti cu lu passatu pròssimu, nun si usanu o si usanu raramenti, mmeci si usa sempri, nta stu casu, lu passatu rimotu:

**Manciai**

Li verbi sunnu organizzati a **Coniugazzioni**, e li coniugazzioni sunnu organizzati a **Modi e Tempi**. Ntô Sicilianu nun è nicissariu mèttiri lu pronomi pirsunali prima di lu verbu, picchì cu lu significatu di la prupusizzioni si capisci a quali pirsuna si rifirisci e siddu è singulari o plurali.

### Modu Indicativu ('''di lu Verbu Aviri''')

 
 

 
  

   

### Modu Congiuntivu

Ntô Sicilianu si usa lu **prisenti congiuntivu** comu lu **prisenti indicativu**.

### Modu Cundizziunali

Lu **cundizziunali** nun è tantu usatu 'n sicilianu, ô sò postu si usa lu **congiuntivu** mpirfettu.

### Modu Mpirativu

Stu Modu usa sulu a secunna pirsuna singulari e plurali e usa lu prisenti ndicativu:

**Hai** a manciari. ** Aviti** a partiri.

Lu mpirativu nigativu di la secunna pirsuna singulari ntô sicilianu è furmatu di la nigazzioni dû nfinitu di lu verbu:

**Nun aviri prescia**

### Nfinitu
                            
**Aviri** 

**Passatu** 

**Aviri avutu** 

### Participiu

**Passatu**

**Avutu**

### Gerundiu

**Prisenti**

Avennu 

**Passatu** 

Avennu avutu 

**Sprissioni Siciliani cu lu verbu aviri**

:Haiu pitittu, 
:Hai siti, 
:Aviti sonnu, 
:Hannu prescia, 
:Avemu deci anni l'unu. 

           **[[Verbi Rigulari]]**
           **[[Verbi Irrigulari]]**
           **[[Àutri Formi Spiciali]]**

Catigurìa:Lingua siciliana
Verbi Irrigulari

Ntô Sicilianu, comu nta qual'egghè àutra lingua, ci sunnu verbi irrigulari. Sti verbi càncianu la fini assai voti duranti la cuniugazzioni. L'unicu modu di sapiri quali sunnu è di nzignarisilli a mimoria. Ccà nni listamu un pocu e nni cuniugamu na para pi dari l'asempiu di comu si cumportanu duranti la cuniugazzioni:
Diri, vèniri/vinìri, sapìri, vulìri, didùciri, jiri, dari, vidìri, fari, putiri, etc.

Cuniugazzioni di li verbi dari, diri, èssiri, jiri, vèniri/vinìri, vidiri e vulìri: 

### Modu Ndicativu

 
Ntò Sicilianu lu futuru è usatu raramenti, a lu sò postu si usa lu prisenti indicativu, o l'infinitu aiutatu di n'autru verbu:    

Si Diu voli e **campàmu** dumani nni **vidèmu**, 
**Dumani vaiu mpalermu**                       

### Cungiuntivu

Comu lu **prisenti Ndicativu**.

### Cundizzionali
:(usatu raramenti)
                             **Prisenti**
                 vinirrìa                    vurrìa                
                 vinirrìssi                  vurrìssi               
                 vinirrìa                    vurrìa                 
                 vinirrìavu                  vurrìavu
                 vinirrìamu                  vurrìamu 
                 vinirrìanu                  vurrìanu
                              **Passatu**            

                   Avirrìa vinùtu     Avirrìa vulùtu

### Mpirativu

                  Veni                     voi
                  Vegna                    vogghia  
                  Vinemu                   vulemu
                  Viniti                   vuliti               
                  Vègnanu                  vògghianu

### Nfinitu

                          **Prisenti**
                                         
                  Vinìri                   Vulìri                 

                           **Passatu**
                
              Avìri vinùtu                Avìri vulùtu     

### Participiu

                           **Passatu**                           
                  Vinùtu                  Vulùtu                     

### Gerundiu

                          **Prisenti**
                           
                   Vinènnu               Vulennu    

                           **Passatu**
                    
                Avènnu vinùtu         Avènnu vulùtu 

## '''Formi Riflissivi'''

Nni la forma riflissiva lu verbu discrivi chiddu chi fa lu suggettu:

                             Mi divèrtu                           
                             T'addummìsci                     
                             Si lava                                 
                             Ni susèmu                         
                             Vi curcàti                            
                             Si talìanu                             

### '''Formi Passivi'''

Nta la forma passiva lu suggettu ricivi l'azioni:

                           Sugnu curatu
                           Siti amati
                           Eranu ammazzati

  **[[Verbu Ausiliari]]**
  **[[Verbi Rigulari]]**
  **[[Autri Formi Spiciali]]**
Tri Regni dâ Corea

Li **Tri Regni** dâ Corea furu chiddi di Goguryeo, Baekje e Silla, chi accuparu la pinisula curiana e la Manchuria, ntra lu primu seculu a.C. e lu sèttimu seculu d.C. Àutri regni cchiù nichi e stati tribbali esisteru prima e duranti lu piriudu dî tri regni, zoè Gya, Dongye, Okjeo, Buyeo, Usan, Tamna, ecc. 

Lu piriudu accuminzò tradizziunarmenti ntô 57 a.C., quannu lu regnu **Saro** (poi **Silla**) nnô sud-est dâ pinisula uttinni l'atonumia dâ (dinastia Han), dû **mperu cinisi**. **Goguryeo** ô nord e ô sud dû ciumi **Yalu** (ciumi Amnok ntâ lingua curiana) pigghiaru la nnipinnenza dî cinisi ntô 37 a.C. Ntô 18 a.C, dui principi di Goguryeo lassaru dda lutta p’èssiri lu succissura e stabbiliru Beaekje ntô sud-ovest dâ pinnisula (oggi Seoul), di cui lu capitali fu **Ungjin** (oggi **Gongju** o **Chongju**) e appoi **Sabi** (oggi **Puyo**) ntô sud-ovest di Seoul. Lu regnu Gaya fu siparatu di Beakje ntô primu sèculu d.C. 

La fini dâ dinastia di Han, ô principiu dû terzu seculu, lassò li tri regni a svilupparisi cuntinuamenti sinza ustaculu. Tutti li tri regni avìanu la stissa curtura. Lu Confucianismu si diffunnìu nni l'àuta sucitati dâ Corea a accuminzari dû primu sèculu a.C. Doppu fu cumpritamenti sustituitu cû Buddismu. 

**Goguryeo**, lu cchiù grannni dî tri, àppi dui capitali altirnativi. **Nangnang** (òi Pyongyang) e **Kungae** supra lu ciumi Yalu. Ô principiu lu statu ca era ê cunfini dâ Cina, cunquistò a picca a picca li granni tirritori dâ **Manchuria**, e nfini assicutò li cinisi fora di Nangnang ntô 313. La nfluenza culturali dî cinisi arrimasi nzinu ca lu Buddismu fu aduttatu comu la riliggiuni ufficiali, ntô 372. 

Ntô quartu sèculu **Baekje** fu veru pruspira e duminava casi mitati dâ pinisula, la banna miridiunali. 

Canciannu lu nomu di **Silla** ntô 503, sapemu ca lu regnu di Silla assurbìu lu regnu nteru di **Kaya** o **Gaya** supra li sò cunfini ntâ prima metà dû quartu seculu. La capitali di Silla era **Seorabeol** (oggi **Gyeongju**). Lu Buddismu si trasfurmò comu riliggiuni ufficiali ntô 528. 

Alliata câ **Cina** la dinastia Tang, Silla cunquistò Goguryeo ntô 668, doppu aviri già cunquistatu Baekje ntô 660, ntruducennu accussì lu piriudu unificatu di Silla e mittennu cumpritamenti fini ê **tri regni**. 

Lu nomu *Samguk*, o **Tri Regni** vinni usatu ntê tituli coreani dî testi classici *Samguk Sagi* e *Samguk Yusa*.

Catigurìa:Corea
Jàpicu di Lintini

**Jàpicu di Lintini** (o **Giacomo da Lentini** o **Jacopo da Lentini** 'n italianu) nascìu a Lintini, Sicilia ntâ prima parti dû Ducentu. Comu a Pier della Vigna fici lu nutaru a la curti di Fidiricu II di Hohenstaufen (Fidiricu I di Sicilia) a Palermu ntra lu 1233 e lu 1240. Veni mintuvatu ntâ *Cummedia* e puru ntô *De Vulgari eloquentia* di **[[Dante Alighieri]]**. Jàpicu di Lintini è cunziddiratu lu cchiù cèlibbri e nfruenti dî pueti dâ Scola Siciliana. Sicunnu li studiusi fu iḍḍu lu mminturi dû sunettu. Scrissi *Amor è un sol desio che ven da core* e *Meravigliosamente un amor mi distringi* . 

Murìu ntô 1246.

## Asempiu
St'asempiu è trascrittu 'n sicilianu:
:Dû cori mi veni
:ca l'occhi mi teni,
:rusata.
:Spissu m'adiveni
:ca la cera hè beni
:bagnata,
:quannu mi suveni
:di mia bona spemi
:c'ha data
:'n vui, amurusa
:bonavinturusa.

## Rifirimenti


Da Lentini Giacomo
Archimedi

thumb|Archimedi nta na stampa rinascimintali.

**Archimedi** fu unu dî matimàtici cchiù mpurtanti di l'antichità.

## Biografìa
Nascìu a Sarausa nnû 275 a.C. e murìu nnû 212, ammazzatu d'un surdatu rumanu â fini di l'ùrtima guerra pùnica. La sò pruduzzioni di matimàtica è granni. 
Fu iddu chidu câ 'nventau la Syracusia, la cchiù granni navi dô munnu anticu.

### Lu càlculu di ''pi'' grecu

Pi lu càlculu di ''pi'' grecu, ca iddu stimau tra 3+1/7 e 3+10/71, desi na dimustrazzioni matimàtica di tipu mudernu pigghiannu lu pulìgunu rigulari di 96 lati inscrittu ntî nu cerchiu e chiddu circunscrittu. Lu prìmitru dû primu è cchiù nicu di pi grecu, e chiddu dû secunnu è cchiù granni.

### Lu principiu di Archimedi
'N fìsica lu principiu chi porta lu sò nomu dici chi nu corpu misu ntî nu lìquidu ricivi n'ammuttatina versu lu àutu pari â massa dû lìquidu spustatu.

### La quatratura dâ paràbbula
N'àutra scuperta mpurtanti fu la misura di l'ària di nu sitturi di paràbbula. 'N particulari iddu dimustrau di na manera giomètrica chi siddu si pìgghianu dù punti arbitrari ntî na paràbbula, e si cunzìddira lu triàngulu chi havi pi lati lu segmentu chi junci sti dù punti e li dù segmenti chi pàrtinu di sti dù punti e chi si jùncinu ntô puntu dâ paràbbula pruiettatu di na parallela chi passa pô puntu dû menzu dû primu segmentu, allura l'âria dû sitturi parabbòlicu ditirminatu dû primu segmentu è 4/3 di l'ària dû triàngulu.
Sta pruprietà s'addimustra oi simpricimenti grazzi ô càlculu ntigrali, sprummintantu dumila anni cchiù tardu.

### Liggenni
L'esprissioni *Eureka* (haiu truvatu), pari ca veni di na sò tipica esprissioni.
Si dici chi duranti l'assediu rumanu di Sarausa, Archimedi usassi nu *specchiu usturi*, p'abbruciari li navi dê rumani e puru na speci di cannuni a aria cumpressa.
A Archimedi è attribbuitu lu miccanismu di Anticitera na màchina chi ripruduci li muvumenta dû suli e dâ luna.

## Autri pruggetti

Catigurìa:Storia siciliana
Catigurìa:Matimàtica
Archimedi
Catigurìa:Fìsici
Trichechidae

La famigghia **Trichechidae**, parti di l'òrdini *[[Sirenia]]*, cumprenni la speci di *[[Trichechus]]*, nta cui appartèninu li lamantini (o li manatì).

Catigurìa:Mammìfiri
Lamantinu

Lu **lamantinu** (dâ famigghia Trichechidae, gèniri ** Trichechus **, canusciutu puru comu lu **manatì**) è un mammìfiru acquàticu di granni diminzioni, a li voti nutatu comu **[[vacca]] dû mari.** Li trichèchidi sunnu diversi dî dugonghi pâ forma dû craniu e dâ cuda. Li cudi dî lamantini sunnu a furma di pinna,
sìmuli a na racchetta, mentri chiddi dî dugonghi sunnu bifurcati.
Si nùtrica d'erva e nfatti passa la
maiuri parti dû sò tempu pascennnu ntê acqui nfangati.

Una dî speci (*Trichechus senegalensis *) pòpula la costa africana
occidintali, n'àutra (**T. inunguis **) s'attrova supra la costa urientali
dû Sud Amèrica, e na terza (**T. manatus **) nni l'Indii occidintali,
ntô Mari dî Caraibbi. Lu lamantinu dâ **Florida** è cunziddiratu di
certuni na specî distinta, ma ITIS lu cunziddira come na
suttaspecî di T. manatus, e oi chissa è la pusizzioni cchiù accittata.
Pò arrivari a 4,5 metri o cchiù di lunghizza, e campa sia nna l'acqua
duci sia nta chidda salata. Un tempu vinìa cacciatu pi l'ogghiu e pâ
carni, ma oi è prutettu.

Lu Lamantinu di l'Indi Uccidintali è na specî 'n pirìculu di
estinzioni. Nun havi nuddu pridaturi naturali, ma
la spanzioni di l'attivitati umana havi riduciutu la sò abbitazzioni naturali
ntê l'acqui custeri, e tanti lamantini sunnu 'n pirìculu pî mutura dî varchi. Tanti voti succedi ca li lamantini s'agghiùttinu
matiriali di pisca (ganci, pisa, etc.) mentri stannu a manciari. St'oggetti strammi nun pari ca cci dùnanu disturbu, a eccizzioni dî
fili di nylon e matiriali sìmuli. Chissi ponnu nchiummari l'apparatu diggistivu di l'armali, e cu tempu li fannu muriri.

Li lamantini spissu si arricògghinu ntornu ê cintrali alèttrichi,
chi cu la sò attivitati quàdianu l'acqui ntornu. Addivèntanu dipinnenti di sta fonti di caluri artificiali, ô puntu di lassari la sò attivitati naturali ca è la migrazzioni staciunali versu li posti cchiù càudi. Nni l'ùrtimi anni tanti cintrali hannu chiudutu. Canuscennnu la dipinnenza chi st'armali hannu svillupatu pâ calura di l'acqui, lu cuvernu miricanu sta circannu la suluzzioni pi quadiari l'acqui pupulati dî lamantini.

Catigurìa:Mammìfiri
Pohjola

**Pohjola** è un postu a cui fa rifirimentu la *[[Kalevala|mituluggìa fìnnica]]*, idintificannu cu *Pohja* (ca significa "Nord") lu centru dâ terra dû Nord, la riggiuni pulari, e ntô regnu dû *Kaleva*, la terra dî *Sami*.

Ntô munnu attuali Pohjola cumprenni tirritorî dâ Lapponia e di l'anticu *Kainuu*'. Pohjola pò essiri puru ntinnuta simpricimenti comu un postu mìticu, figurativamenti l'urìggini dû Mali, na luntana terra dû Nord, c'un friddu tirrìbbili, dunni vennu li malatìi e lu jelu. Pohjola è nimica di *Väinölä* — la terra di Kelava.

Ntâ mituluggìa, la Signura di Pohjola è **Louhi**, na maara tinta cu granni putiri. Lu gran firraru *Seppo Ilmarinen* cria Sampo câ sò magia e cci la duna comu pagamentu pi maritarisi a sò figghia. Sampo è na macina maggica  d'abbunnanza (comu la *Cornucopia*), chi pruduci abbunnanza pâ genti di Pohjola, ma lu sò cuperchiu rapprisenta la cappa cilestri, trapuntata di stiddi, chi firria ntunnu a la culonna cintrali dû munnu. Autri pirsunaggi di Kalevala circaru di maritarisi chi figghi fimmini di Pohjola. Chissi foru  l'avvintureru  *Lemminkäinen* e lu granni saggiu *Väinämöinen*. Louhi vulia d'iddi miracoli simili a chiddu chi fici Sampo, p'asempiu comu vinciri lu Cignu di Tuonela. Quannu un pritinnenti arrinescia âviri na figghia, si facìanu matrimoni e festi granni  ntô saluni di Pohjola.

Lu funnamentu di la culonna dû munnu, voli diri, li ràdichi di stu "arvulu dû munnu", si truvàvanu, secunnu la mituluggìa fìnnica, ntôn puntu appena appena passatu l'urizzonti sittintriunali, ntô Pohjola. La criazzioni di Sampo e lu sfruttamentu dâ sò abbunnanza dâ maara Louhi, ntô nternu di na granni muntagna ntâ zona cchiù scura di Pohjola; la lotta e la guerra dî genti dû sud pi libbirari Sampo e usarila pî propî bisogni, e la cunsiquenti ruttura di Sampo e la perduta di ddu mpurtanti cuperchiu (ca significa la ruttura di l'arvulu dû munnu ô polu nord) custituiscinu nzemmula lu nucleu di lu matiriali dû *Kalevala*.

Catigurìa:Finlandia
Catigurìa:Folklori europeu
Catigurìa:Mituluggìa
Finlandia

La **Finlandia** (**Suomen tasavalta** ntâ Finlannisa, **Republiken Finland** ntâ Svidisi) è na ripubblica di l'Europa nordica. Veni limmitata dâ Svezzia, la Norveggia, la Russia e lu Mari Balticu. Dû 1995 fa parti di l'Unioni Europea. Sunnu lingui ufficiali lu finlannisi e lu svidisi.

## Giografìa
Mpurtanti cità sunnu: **[[Helsinki]]**, Tampere, Kuopio, Oulu, Turku, Suonenjoki.

Zoni giugràfichi dâ Finlandia di na certa împurtanza:
* Lapponia (riggiuni)
* Mari di l'Arcipèlacu

## Storia
Ntô 1154 accuminciò n'associazzioni cû regnu svidisi ca havi durata quasi 7 seculi.

**Viditi puru**
* Guerra dâ Lapponia

## Mituluggìa
* Pohjola

Catigurìa:Finlandia
Catigurìa:Unioni europea
Cucina

Cu lu tèrmini **cucina** ci si voli rifiriri a ddi pràtichi e tradizzioni chi hannu a chi fari cu la cuttura e la priparazzioni di manciari e biviraggi. 
Sti pràtichi sunnu spissu nfruinzati di la prisenza nta un datu tirritoriu di li ncridienti e puru di la cultura spicìfica di li varî parti di lu munnu.
La cucina taliana e chidda spicìfica siciliana sunnu ginirarmenti arricanusciuti ntra li cchiù megghiu di lu munnu. 

## Viditi puru:

* L'artìculi catigurizzati supra la cucina

## Cucina d'àutri nazzioni
### Mèrica dû Nord
* Cucina canadisa
* Cucina miricana
* Cucina missicana

### Caraibbi
* Cucina caraìbbica
* Cucina cubbana
* Cucina jamaicana

### Mèrica dû Sud
* Cucina argintina
* Cucina brasiliana
* Cucina annina

### Europa
* Cucina austrìaca
* Cucina britànnica
* Cucina ceca
* Cucina danisa
* Cucina finlannisa
* Cucina francisa
* Cucina greca
* Cucina purtuchisa
* Cucina spagnola
* Cucina svidisa
* Cucina svìzzira
* Cucina taliana
** Cucina siciliana
* Cucina tudisca
* Cucina ungarisa
* Cucina russa

### Àfrica
* Cucina eggizziana
* Cucina marucchina
* Cucina tunisina

### Mediu Urienti
* Cucina àrabba
* Cucina kosher
* Cucina libbanisa
* Cucina pirsiana
* Cucina turca

### Cucina asiàtica
* Cucina cammuggiana
* Cucina cinisa
* Cucina curiana
* Cucina giappunisa
* Cucina inniana
* Cucina innunisiana
* Cucina malisa
** Cucina nonya
* Cucina tailannisa
* Cucina vietnamisa
* Cucina filippina

### Àutri tipi di cucina
* Cucina afrodisiaca
* Cucina crudista
* Cucina macrobbiòtica
* Cucina viggitariana
* Cucina vigana
* Fast food

## L'alimenti
* Cacau (o Cacausu)
* Carni
* Ciriali
* Lijumi (o Ligumi)
* Furmaggi (o Frumaggi)
* Latticini
* Frutta
* Ogghiu
* Pasta
* Pisci
* Salami
* Ova
* Virdura

### Alimenti particulari
* Tofu (o Tofu)
* Miso
* Òriu
* Tahin (o Tahin
* Alghi (o Àlichi)
* Yogurt

### Spezzî d'usu cumuni
* Zammù
* Cannedda
* Curcuma
* Curry
* Mpicalora
* Nuci Muscata
* Pàprika (o Pàprica)
* Cammommu

### Chianti prufumati d'usu cumuni
* Agghiu
* Addàuru
* Bacilicò
* Vurrania
* Erva Cipuddina (o Erba Cipuddina)
* Erva Limuncina (o Erba Limuncina)
* Junìparu
* Finocchiu
* Amenta (o Menta)
* Rìganu (o Rìanu)
* Pitrusinu (o Putrusinu o Puddisinu)
* Pipi russu
* Rapanellu (o Ramurazza o Radicia)
* Rosamarina
* Sarvia
* Timu

### Additivi
* Culuranti
* Cunzirvanti (o Cunzirbanti)
* Addinsanti
* Prufumi

### Bivanti
* Vìppita
* Birra
* Licori
* Suchi
* Tè
* Cafè 
* Dicotti
* Vinu

## Vuci currilati
* Storia dâ cucina
* Gastronumìa
* Enoluggìa
* Vaiana

Catigurìa:Cucina
Catigurìa:Listi
Catigurìa:850 palori siciliani di basi
Natali

Lu **Natali** è lu jornu di la ricurrenza di la nàscita dû Signuri. Li cristiani lu cèlibbranu lu jornu 25 di dicèmmiru.

Nzinu a picca tempu fa, si pinzava ca sta data era cunvinziunali (schigghiuta, forsi, pi cuntrastari la festa pagana dû *Sol invictus* o dû diu Mitra) e chi lu Signuri Gesù Cristu avìa nasciutu nta n'àutru jornu di l'annu. 

Ultimamenti si scuprìu, grazzî a l'attruvata di li papiri di Qumran, ca è assai prubàbbili chi Zaccaría, maritu di Lisabetta e patri di Giuvanni Battista, ricivìu la visioni di l'àncilu, chi ci annunziava lu cuncipimentu di sò figghiu, ntô misi di sittèmmiru.

Siccomu nta lu vancelu di Luca (1, 26) si dici chi l'àncilu annunziau a Maria lu cuncipimentu dû Signuri quannu sò cucina Lisabetta era ô sestu misi di gravidanza, chissu voli diri ca Maria cuncipìu a so Figghiu ntô misi di marzu. Novi misi doppu, 'n dicèmmiru, nascìu lu Bammineddu.

## Natali 'n Sicilia
Li Nuveni di Natali sunnu un tipu di cantu narrativu spartutu 'n 9 parti chi cunta la storia di la nascita di Nostru Signuri. Si càntanu e si sònanu nta li 9 sirati chi pricèdinu lu jornu di Natali, davanzi a edìculi sacri addubbati cu frutta, addauru e aspàragu. È puru tradizzioni nta quarchi paisi di addumari falò pi quadiari lu Bammineddu. Â fini di la cantata li musicanti addumànnanu n'offerta (viditi macari: strina).

Asempiu di parti di testu di na nuvena di Natali:

"*E la notti di Natali c’è la festa principali*

*parturìu la gran Signura nta n’affritta manciatura*

**n menzu ô voi e l’asineddu nascìu Gesù 'u bammineddu''

''e ognidunu lu binidicìa: chistu è lu fruttu chi fici Marìa''"


=== Liami a àutri wikipedia e wiktionary ===
**Wiktionary**<br />
<br />
<br />

**Wikipedia in italianu**<br />
[[:it:Babbo Natale|Babbu Natali]]<br />

**Wikipedia 'n tudiscu'''
Sira di Natali
Natali

### Liami esterni
Li tradizzioni di Natali 'n Sicilia: https://web.archive.org/web/20030820100427/http://sicilyweb.com/natale/5.htm
Li signa dû Natali 'n Sicilia: https://web.archive.org/web/20041114104352/http://www.guidasicilia.it/ita/main/tradizioni/sacro_profano/natale/segni.htm
Li nostri Natali pirduti: https://web.archive.org/web/20041128085034/http://www.guidasicilia.it/ita/main/tradizioni/sacro_profano/natale/natali_perduti.htm
Li vecchî di Natali: https://web.archive.org/web/20060510120844/http://www.press.sicilia.it/natale_in_sicilia3.cfm

Catigurìa:Riliggiuni
Catigurìa:Cristianèsimu
Puzzaddu

**Puzzaddu** (ca certi voti veni chiamatu **U Puzzaddu**, 'n talianu **Pozzallo**) è nu paisi di 15000 abbitanti ca s'affaccia ntâ costa sud dû mari Meditirràniu, a 35 chilòmitri di Rausa e 65 di Sarausa. 
Na vota era sulu nu paisi di piscatura, duminatu di na turri, la turri Cabrera, pi l'avvistamentu dê saracini, ca versu ô 1500 vìnniru spissu nnê costi siciliani pi mèttiri a ferru e focu î villaggi dâ costa.

Oggi lu Puzzaddu è na cità ca si sviluppa principalmenti grazzi ô turismu e ô portu, ca è lu principali cullicamentu pi l'arcipèlacu di Malta.

Nu pirsunnaggiu llustri dô Puzzaddu fu Giorgiu La Pira.

Na bedda assuciazzioni ca c'è ô Puzzaddu è â banna "Vincenzu Bellini" ca offri ê picciuotti n'oppurtunità, chidda di sunari e capiri comu liegghiri e scriviri â musica.

Ô Puzzaddu s'attrova unu dî principali centra italiani pi l'accuglienza di l'immigrati clannistini agghicati via mari. Ntâ costa puzzaddisa, a l'estremu sud di l'Italia, sbarcunu ognui tantu barcuna di clannistini, ma puru li clannistini agghicati ntî tutta la costa tra Vittoria e Portupalu, vennu smistatu ntô centru d'accuglienza puzzaddisi.

Catigurìa:Cità custeri
Catigurìa:Cumuni dâ pruvincia di Rausa
Prisidenti dî Stati Uniti

{| border="1" style="border-collapse: collapse;"
!bgcolor=#cccccc|Nomu dû prisidenti
!bgcolor=#cccccc|Anni
|- valign=top
|**[[George Washington]]**
|1789-1797
|- valign=top
|**[[John Adams]]**
|1797-1801
|- valign=top
|**[[Thomas Jefferson]]**
|1801-1809
|- valign=top
|**[[James Madison]]**
|1809-1817
|- valign=top
|**[[James Monroe]]**
|1817-1825
|- valign=top
|**[[John Quincy Adams]]**
|1825-1829
|- valign=top
|**[[Andrew Jackson]]**
|1829-1837
|- valign=top
|**[[Martin Van Buren]]**
|1837-1841
|- valign=top
|**[[William H. Harrison]]**
|1841
|- valign=top
|**[[John Tyler]]**
|1841-1845
|- valign=top
|**[[James K. Polk]]**
|1845-1849
|- valign=top
|**[[Zachary Taylor]]**
|1849-1850
|- valign=top
|**[[Millard Filmore]]**
|1850-1853
|- valign=top
|**[[Franklin Pierce]]**
|1853-1857
|- valign=top
|**[[James Buchanan]]**
|1857-1861
|- valign=top
|**[[Abraham Lincoln]]**
|1861-1865
|- valign=top
|**[[Andrew Johnson]]**
|1865-1869
|- valign=top
|**[[Ulysses S. Grant]]**
|1869-1877
|- valign=top
|**[[Rutherford B. Hayes]]**
|1877-1881
|- valign=top
|**[[James A. Garfield]]**
|1881
|- valign=top
|**[[Chester A. Arthur]]**
|1881-1885
|- valign=top
|**[[Grover Cleveland]]**
|1885-1889
|- valign=top
|**[[Benjamin Harrison]]**
|1889-1893
|- valign=top
|**[[Grover Cleveland]]**
|1893-1897
|- valign=top
|**[[William McKinley]]**
|1897-1901
|- valign=top
|**[[Theodore Roosevelt]]**
|1901-1909
|- valign=top
|**[[William H. Taft]]**
|1909-1913
|- valign=top
|**[[Woodrow Wilson]]**
|1913-1921
|- valign=top
|**[[Warren G. Harding]]**
|1921-1923
|- valign=top
|**[[Calvin Coolridge]]**
|1923-1929
|- valign=top
|**[[Hervert C. Hoover]]**
|1929-1933
|- valign=top
|**[[Franklin D. Roosevelt]]**
|1933-1945
|- valign=top
|**[[Harry S. Truman]]**
|1945-1953
|- valign=top
|**[[Dwight D. Eisenhower]]**
|1953-1961
|- valign=top
|**[[John F. Kennedy]]**
|1961-1963
|- valign=top
|**[[Lyndon B. Johnson]]**
|1963-1969
|- valign=top
|**[[Richard M. Nixon]]**
|1969-1974
|- valign=top
|**[[Gerald Ford]]**
|1974-1977
|- valign=top
|**[[Jimmy Carter]]**
|1977-1981
|- valign=top
|**[[Ronald Reagan]]**
|1981-1989
|- valign=top
|**[[George Bush Sr.]]**
|1989-1993
|- valign=top
|**[[Bill Clinton]]**
|1993-2001
|- valign=top
|**[[George W. Bush]]**
|2001-2009
|- valign=top
|**[[Barack Obama]]**
|2009-2017
|- valign=top
|**[[Donald Trump]]**
|2017-2021
|- valign=top
|**[[Joe Biden]]**
|2021-2025
|- valign=top
|**[[Donald Trump]]**
|2025-
|- valign=top

Catigurìa:Stati Uniti
Catigurìa:Listi timàtichi di biografìi
Stati di l'Australia

{| border="1" style="border-collapse: collapse;"
!bgcolor=#cccccc|Nomu dû statu
!bgcolor=#cccccc|Capitali
|- valign=top
|**[[New South Wales]]**
|**[[Sydney]]**
|- valign=top
|**[[Queensland]]**
|**[[Brisbane]]**
|- valign=top
|**[[South Australia]]**
|**[[Adelaide]]**
|- valign=top
|**[[Tasmania]]**
|**[[Hobart]]**
|- valign=top
|**[[Victoria]]**
|**[[Melbourne]]**
|- valign=top
|**[[Western Australia]]**
|**[[Perth]]**
|- valign=top
{| border="1" style="border-collapse: collapse;"
!bgcolor=#cccccc|Nomu dû tirritoriu
!bgcolor=#cccccc|Capitali
|- valign=top
|**[[Australian Capital Territory]]**
|**[[Canberra]]**
|- valign=top
|**[[Northern Territory]]**
|**[[Darwin]]**
|- valign=top

Catigurìa:Australia
Riggiuni d'Italia

{| border="1" style="border-collapse: collapse;"
!bgcolor=#cccccc|Nummiru
!bgcolor=#cccccc|Nomu dâ riggiuni
!bgcolor=#cccccc|Capitali
|- valign=top
|1
|**[[Abbruzzu]]**
|**[[L'Aquila]]**
|- valign=top
|2
|**[[Vaddi d'Aosta]]**
|**[[Aosta]]**
|- valign=top
|3
|**[[Pugghia]]**
|**[[Bari]]**
|- valign=top
|4
|**[[Basilicata]]**
|**[[Putenza]]**
|- valign=top
|5
|**[[Calabbria]]**
|**[[Catanzaru]]**
|- valign=top
|6
|**[[Campania]]**
|**[[Nàpuli]]**
|- valign=top
|7
|**[[Emilia Rumagna]]**
|**[[Bulogna]]**
|- valign=top
|8
|**[[Friuli Venezzia Giulia]]**
|**[[Triesti]]**
|- valign=top
|9
|**[[Lazziu]]**
|**[[Roma]]**
|- valign=top
|10
|**[[Liguria]]**
|**[[Gènuva]]**
|- valign=top
|11
|**[[Lummardìa]]**
|**[[Milanu]]**
|- valign=top
|12
|**[[Marchi]]**
|**[[Ancona]]**
|- valign=top
|13
|**[[Mulisi]]**
|**[[Campubbassu]]**
|- valign=top
|14
|**[[Piemunti]]**
|**[[Turinu]]**
|- valign=top
|15
|**[[Sardigna]]**
|**[[Càgliari]]**
|- valign=top
|16
|**[[Sicilia]]**
|**[[Palermu]]**
|- valign=top
|17
|**[[Trentinu-Àutu Àdici/Sutta Tirolu]]**
|**[[Trentu]] 
|- valign=top
|18
|**Tuscana**
|**Firenzi**
|- valign=top
|19
|**Umbria**
|**Pirùggia**
|- valign=top
|20
|**Vènitu**
|**Vinezzia'''
|- valign=top
Lingua latina

Lu **latinu** nomu ndìgginu: Latina, esti na lingua d'origini indoeuropea. Fu lingua di lu pòpulu romanu finu â caduta di lu 'mperiu ntô 476 d.C.

Poscia lu crollu di lu imperiu, dô latinu nascìeru li lingui neolatini,ditti macari "romanzi". Adunca:l'italianu, lu francisi, lu catalanu, lu spagnolu, lu portughisi, lu rumenu, l'occitanu, lu liunesi, lu sardu, lu sicilianu et àutri lingui. 

Appi macari n'influenza videmma nê lingui anglosassoni comu u tedescu e l'ngrisi, ca ancora oji cuntèninu tanti paroli di orìgini latina.

### Doppu l'etati clàssica
A lingua parrata dû pòpulu, chianu chianu si diffirinziau dû latinu standard ca a scola circava di mantèniri, e di chiddu littirariu. Pi tantìssimu tempu si parrò in latinu dî liggi, di l'affari pùbbrici e di àutri cosi nta tuttu lu Mperu Rumanu. Però, macari siddu l'òpiri rumani ca ristaru sunnu quasi tutti scritti nni la lingua latina clàssica, cumprisi l'òpiri di Ciciruni e di Cèsari e d'àutri, a vera lingua parrata nnû Mperu Rumanu uccidintali era lu Latinu Vulgari, ca è diversu tantu pâ grammàtica, quantu pû vucabbulariu e, cchiù tardu, pâ prununzia.

Macari i nòbbili rumani solèvanu mparari a lingua greca, e amàvanu usàrila, pirchì stimàvanu ca chista pirtinìa â filusufìa e â littiratura. Pi l'arestu, assai genti parràvanu grecu, spiciarmenti nnû Mperu Rumanu d'Orienti, a un puntu tali ca a lingua greca vinìa cunziddirata quasi na lingua franca pû cummerciu e pî viaggi a ddi tempi. Doppu l'ùrtima divisioni tra u Mperu d'Orienti e chiddu d'Occidenti nne l'annu 395, a Orienti u grecu sustituìu difinitivamenti u latinu p'usu ligali e cuvirnativu, pi causa ca nta ddi banni tutti i classi suciali parràvanu grecu di tantu tempu.

## Littiratura latina
* Marcu Tulliu Ciceroni
* Fedru
* Petroniu
* Publiu Virgiliu Maroni
* Vitruviu
* Quintu Oraziu Flaccu
* Caiu Valeriu Catullu
* Publiu Ovidiu Nasoni
* Luciu Anneo Seneca

## Diffusioni e storia
Lu Latinu s'ha diffunnutu 'nta lu modu cchiù semplici di tutti, li pirsuni chi lu parravanu cunquistaru tirritoria ntî tuttu lu bacinu dû meditirraniu e ntî l'Europa uccidintali e sittintriunali.

## Cunfrontu tra lu latinu e li lingui rumanzi

Ccà sutta si prisenta na tàvula di cunfrontu tra lu latinu e diversi lingui rumanzi, amustrannu l'evuluzzioni dî paroli dâ ràdica cumuni.

## Talìa puru
* Sprissioni latini

Catigurìa:Lingui rumanzi
Lituania

**Lituania** (*Lietuva*) è nu statu dâ l'Europa esti.

## Giografìa

Statu di l'Unioni Europea e NATO (2004) cu capitali Vilnius. S'attrova nfacci dâ pinisula Scandinava, e s'affazza ntô mar Balticu. Cunfina câ Lettonia ô nord, câ Bielurussia ô est, e câ Pulonia e la nclavi Russa di Kaliningrad ô sud.

## Storia

Doppu 50 anni passati comu ripùbbrica di l'Unioni Sovietica, ntô 1991 addivintò na ripùbbrica nnipinnenti.

## Citati dâ Lituania
* Vilnius (la capitali)
* Kaunas
* Klaipėda
* Šiauliai
* Marijampolė
* Panemunė
* Ukmergė
* Birštonas
* Anykščiai‎

## Riggiuni e capitali

# Riggiuni Alytus (Alytus), Sud.
# Riggiuni Kaunas (Kaunas), Centru
# Riggiuni Klaipėda (Klaipėda), Uvest
# Riggiuni Marijampolė (Marijampolė), Sud-Uvest
# Riggiuni Panevėžys (Panevėžys), Nord
# Riggiuni Šiauliai (Šiauliai) Nord
# Riggiuni Tauragė (Tauragė), Uvest
# Riggiuni Telšiai (Telšiai), Nord-Uvest
# Riggiuni Utena (Utena), Nord-Est
# Riggiuni Vilnius (Vilnius), Est

## Weblink
* Lietuva.lt

Catigurìa:Unioni europea